Per Inge Jacobsen

Per Inge Jacobsen (født 25. august 1981 i Haugesund) er en norsk fotballtrener og tidligere fotballspiller som er trener for Norges U23-kvinnelandslag i fotball. 

Han ble historisk da han ledet Avaldsnes Idrettslag til sitt første NM-gull i 2017. Som assistenttrener for Indias herrelandslag er han også den eneste norske fotballtreneren som har deltatt og vunnet kamp i Asiamesterskapet.

Karriere 
Jacobsen bodde sine første barneår i Haugesund i Rogaland fylke, han og familien flyttet til Førresfjorden, som ligger en mil sør for Haugesund by, da han skulle begynne på skolen. Stegaberg IL ble klubben hvor han både begynte som fotballspiller og siden som fotballtrener. Da en skade i ryggen gjorde at han måtte legge opp som spiller, valgte han å flytte til Stavanger for å studere til å bli bygningsingeniør. I studieperioden begynte han å trene ungdomslag i Randaberg IL, her viste trenertalentet seg raskt og han ble etter hvert lagt merke til av Vålerenga Fotball.

I 2005 skrev han under på en kontrakt som trener- og spillerutvikler i Vålerenga Fotball. Denne stillingen hadde han frem til 31. desember 2012. I Vålerenga arbeidet Jacobsen tett med profilerte spillere som Joshua King, Håvard Nielsen, Nicolai Næss, Mohammed Fellah, Harmeet Singh, Ghayas Zahid, Amin Nouri, Alexander Mathisen, Glenn Roberts m.fl.

I perioden mellom 2007 og 2011 var Jacobsen frontfigur og ansvarlig for Nikes konkurranse "Make the difference", som var en konkurranse arrangert av Nike hvor fire vinnere fikk muligheten til en treningsøkt med Jacobsen, Ole Gunnar Solskjær og Ronny Johnsen på Manchester Uniteds treningsanlegg Carrington. Ronny Johnsen er også Jacobsens assistenttrener på Norge U23. 

Jacobsen gikk så videre til Nordstrand IF hvor han den 01. januar 2013 ble ansatt som Sportssjef og A-lagstrener. Nordstrand hadde året i forveien rykket ned, Jacobsen startet en prosess med å fornye laget med unge fremmadstormende spillere fra ungdomsavdelingen til Nordstrand IF. Blant annet ble Mathias Berg Gjerstrøm (nå Kongsvinger) flyttet opp i A-lagstroppen. I Jacobsens første sesong ble Nordstrand nummer 3, kun to poeng unna laget som rykket opp fra avdelingen.

2014 skulle etter hvert vise seg å bli et stort år for unge Jacobsen, først tok han Nordstrand tilbake til 3. divisjon, før laget også vant Obos Cup (Oslomesterskapet) for seniorlag. I sesongoppkjøring ble det også sølv i Manglerud/Stars populære vinterserie. Sesongen ble på mange måter komplett da han på cupfinaleseminaret i november dette året ble kåret til Årets Unge Trener i Norge av den Norske Trenerforeningen. Prisen ble utdelt foran over 1000 trenerkollegaer på Ullevaal Stadion. Jacobsen hadde med seg den tidligere tippeliga-profilen Thomas Holm som assistenttrener.

I 2017 gikk han til Avaldsnes Idrettslag hvor han og klubben ble historiske da de vant 1-0 over Jacobsens tidligere klubb Vålerenga IF i finalen i Norgesmesterskapet. Finalen ble spilt foran flere tusen tilskuere i Telenor Arena. Avaldsnes tok sølv i serien og spilte 8-dels finale i Champions League mot selveste FC Barcelona. Jacobsen gav seg som trener for Avaldsnes IL i januar 2018 for å bli assistenttrener for Indias herrelandslag.  

Som assistenttrener for Indias herrelandslag samarbeidet Jacobsen tett med hovedtrener . Det fruktbare samarbeidet sørget for at India, for første gang i landets historie, kvalifiserte seg til Asiamesterskapet 2019. India startet mesterskapet ved å slå Thailand hele 4-1, laget røk dessverre ut etter 0-2 for vertslandet UAE. Jacobsen var svært delaktig i at India vant Interkontinental cup og tok sølv i SAFF Championship 2018.   

Jacobsen tok høsten 2019 over Stabæk Fotball Kvinner hvor han ledet laget til et suverent opprykk til Toppserien i 2020. Laget avga bare poeng i en kamp det og den gamle storheten i norsk kvinnefotball var dermed tilbake der de hører hjemme. Comeback sesongen ente med en meget sterk syvende plass etter en god sluttspurt hvor laget vant 4 av de 6 siste kampene. Sesongen 2022 ble enda en opptur for Jacobsen og Stabæk. Den nedrykksdømte klubben endte på en sterk 4. plass og sikret med det plass i sluttspillet om seriemesterskapet, som om det ikke var nok tok klubben seg hele veien til cupfinalen. Der endte med 1-3 tap, men Stabæk fikk igjen vist at de var et lag å regne med i toppen av norsk fotball. Jacobsen ble på bakgrunn av prestasjonene dette året kåret til årets trener i Norge, en utmerkelse han dedikerte til sitt trenerteam bestående av Christian Thorbjørnsen, Ingrid Hjelmseth (begge med i trenerteamet rundt U23), Kim-Andre Pedersen, Ståle Haglo, Richard Jansen og Andrea Schaug.      

Jacobsen har hatt en imponerende rekke med resultater opp gjennom årene og det er nok ikke tilfeldig at U23 landslaget nylig passerte ett år uten tap. Han har også hatt ansvaret for G18 i 2023, et lag som ikke hadde vunnet en kamp siden de slo Romania i september 2021. Under Jacobsens ledelse vant de 1-0 over Sverige på første samling og har hatt flere sterke seiere siden.      

Jacobsen er trenerutdannet med UEFA PRO-Lisens. Sivilt er han utdannet tømrer og bygningsteknikker.

Referanser 

Norske fotballtrenere
Norske fotballedere